**ՉԱՓԱՆԻՇՆԵՐ ՈՒ ՊԱՅՄԱՆՆԵՐ**

**ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅՈՒՆՈՒՄ ՏԵՂՈՐՈՇՄԱՆ ԿԱՊԱՐԱԿՆԻՔՆԵՐԻ ՕԳՏԱԳՈՐԾՄԱՄԲ ԱՊՐԱՆՔՆԵՐԻ ՓՈԽԱԴՐՄԱՆ ՀԵՏԱԳԾԵԼԻՈՒԹՅՈՒՆՆ ԱՊԱՀՈՎՈՂ ԱԶԳԱՅԻՆ ՕՊԵՐԱՏՈՐԻ ԸՆՏՐՈՒԹՅԱՆ ՄՐՑՈՒՅԹԻ ԱՆՑԿԱՑՄԱՆ**

1. Մրցույթն իրականացվում է ՀՀ վարչապետի 2023թ. փետրվարի 3-ի թիվ 112-Ա որոշմամբ հաստատված միջգերատեսչական հանձնաժողովի (այսուհետ` Հանձնաժողով) կողմից` մասնակիցների` ՀՀ կառավարության 2023 թվականի հունվարի 12 -ի թիվ 37-Ն որոշմամբ և Հանձնաժողովի կողմից սահմանված պահանջներին համապատասխանության գնահատման միջոցով:
2. Մրցույթի մասնակիցները ներկայացնում են.
* լրացված և ստորագրված մրցույթի մասնակցության հայտ, որը պետք է ներառի հայտ ներկայացված կազմակերպության (Ա/Ձ) անվանունը, ՀՎՀՀ-ն, պետական գրանցման հասցեն, ղեկավարի անունը և ազգանունը, պաշտոնը, անձնագրի սերա-համարը, հեռախոսահամարը, էլեկտրոնային փոստի հասցեն։
* ՀՀ կառավարության 2023 թվականի հունվարի 12 -ի թիվ 37-Ն որոշմամբ և Հանձնաժողովի կողմից հաստատված Օպերատորին ներկայացվող պահանջների բավարարումը հավաստող փաստաթղթերը։
* Մանրամասն տեղեկատվություն ներկայացված պահանջներին համապատասխանող՝ տեղորոշման կապարակնիքների միջոցով հետագծելիության ապահովման համակարգի և կիրառվող տեղորոշման կապարակնիքների (մանրամասն տեխնիկական չափորոշիչներ, բնութագրեր) վերաբերյալ։
* Նախագծի կառավարման պլան, որը կներառի բոլոր պահանջների ապահովմանն ուղղված աշխատանքների նկարագրություն՝ համապատասխան ժամկետներով։
* Տեղեկատվություն ծառայությունների ակնկալվող արժեքների վերաբերյալ
1. Մրցույթի արդյունքներն ամփոփվում են ՀՀ կառավարության 2023 թվականի հունվարի 12-ի թիվ 37-Ն որոշմամբ սահմանված «Եվրասիական տնտեսական միությունում տեղորոշման կապարակնիքների օգտագործմամբ ապրանքների փոխադրման հետագծելիությունն ապահովող ազգային օպերատորի ընտրության ընթացակարգի» համաձայն։ Հայտերի՝ սահմանված պահանջներին անհամապատասխանության դեպքում մասնակիցներին ծանուցվում է դրա մասին, և հայտերը մերժվում են: